Jan Ottosen, der har været cheftræner i Vendsyssel Håndbold siden maj måned i år, har i samarbejde med klubben selv valgt at stoppe samarbejdet. - De forventninger vi havde til hinanden, ved indgåelse af aftalen er ikke blevet indfriet, derfor er vi i fællesskab blevet enige om at afbryde samarbejdet før tid, lyder det i en pressemeddelelse fra Vendsyssel Håndbold. Jan Ottosen har tidligeret fungeret som Australsk landstræner, hvor han førte australierne til VM i Qatar. I sidste sæson førte Jan Ottosen også Aalborg Håndbolds U16-drenge til DM-guld samt flere andre titler. Nu er den korte karriere slut i Vendsyssel Håndbold, og ifølge pressemeddelelsen ønsker man Jan Ottosen held og lykke frem over. - Vi er sikre på at Jan med hans store faglighed og tilgangen til trænergerningen nok skal finde en ny klub inden længe.

Referat:
Cheftræner Jan Ottosen er færdig før tid med at træne Vendsyssel Håndbold.